ദുരഭിമാനക്കൊല: കമിതാക്കളെ കൊന്ന് മൃതദേഹം രണ്ട് സംസ്ഥാനങ്ങളില് ഉപേക്ഷിച്ചു ന്യൂഡല്ഹി ഉത്തര്പ്രദേശില് വീണ്ടും ദുരഭിമാനക്കൊല. ഡല്ഹിയിലേക്ക് പോയ കമിതാക്കളെ കൊന്ന് അവരുടെ മൃതദേഹങ്ങള് രണ്ട് സംസ്ഥാനങ്ങളില് ഉപേക്ഷിക്കുകയായിരുന്നു. ഉത്തര്പ്രദേശിലെ ജഗാംഗീര്പുരി സ്വദേശികളായ യുവാവും കൗമാരക്കാരിയുമാണ് കൊല്ലപ്പെട്ടത്. പെണ്കുട്ടിക്ക് പ്രായപൂര്ത്തിയായിട്ടില്ല. പെണ്കുട്ടിയുടെ ബന്ധുക്കളാണ് കൊലയ്ക്ക് പിന്നിലെന്ന് യുപി പൊലീസ് പറഞ്ഞു. ജൂലായ് 31നാണ് ജഗാംഗീര്പുരില് നിന്നും കമിതാക്കള് ഡല്ഹിയിലേക്ക് ഒളിച്ചോടിയത്. തൊട്ടുപിന്നാലെ ഇവരെ അന്വേഷിച്ച് പെണ്കുട്ടിയുടെ ബന്ധുക്കള് എത്തുകയും തട്ടിക്കൊണ്ടു പോയി കൊലചെയ്യുകയുമായിരുന്നു. കൊല്ലപ്പെട്ട പെണ്കുട്ടിയുടെ മൃതദേഹം മധ്യപ്രദേശിലെ ബിന്ഡില് നിന്നും യുവാവിന്റെ മൃതദേഹം രാജസ്ഥാനില് നിന്നുമാണ് കണ്ടെത്തിയത്. പെണ്കുട്ടിയെ കഴുത്തു ഞെരിച്ച് കൊന്ന സംഘം യുവാവിനെ കുത്തിക്കൊലപ്പെടുത്തുകയാണ് ചെയ്തത്. യുവാവിന്റെ സ്വകാര്യഭാഗങ്ങള് കീറി മുറിച്ച നിലയിലായിരുന്നു. പെണ്കുട്ടിയുടെ ബന്ധുക്കളുടെ മൊബൈല് ഫോണ് ലൊക്കേഷന് കേന്ദ്രീകരിച്ചു നടത്തിയ അന്വേഷണത്തിലാണ് ഇരട്ടക്കൊലയുടെ ചുരുളഴിഞ്ഞത്. കൊലപാതകത്തില് ഉള്പ്പെട്ട എല്ലാവരേയും അറസ്റ്റ് ചെയ്തതായി പൊലീസ് അറിയിച്ചു. സംസ്ഥാനത്ത് നവംബര് ഒന്ന് മുതല് സ്കൂളുകള് തുറക്കും കൊവിഡ് നിയന്ത്രണങ്ങളില് ഇളവ് ഡബ്ല്യൂപിആര് പത്താക്കി സ്വകാര്യ ലാബുകളിലെ ആന്റിജന് പരിശോധന നിര്ത്തി സംസ്ഥാനത്ത് ഇന്ന് 19,325 പേര്ക്ക് കൊവിഡ് 143 മരണം പഞ്ചാബ് മുഖ്യമന്ത്രി അമരീന്ദര് സിംഗ് രാജിവെച്ചു മുതിര്ന്ന മാധ്യമ പ്രവര്ത്തകന് കെ എം റോയ് അന്തരിച്ചു ക്യാപ്റ്റന്റെ ഭാവി രാഷ്ട്രീയ ഇന്നിംഗ്സ് ഏത് ദിശയില്?